CELEX: 32016D1916
Language: el
Date: 2016-10-27 00:00:00
Title: Εκτελεστική απόφαση (ΕΕ) 2016/1916 της Επιτροπής, της 27ης Οκτωβρίου 2016, για την τροποποίηση της εκτελεστικής απόφασης 2014/99/ΕΕ για την κατάρτιση του καταλόγου των περιφερειών που είναι επιλέξιμες για χρηματοδότηση από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο, καθώς και των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2014-2020 [κοινοποιηθείσα υπό τον αριθμό C(2016) 6820]

1.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/15
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1916 ΤΗΣ ΕΠΙΤΡΟΠΉΣ
   της 27ης Οκτωβρίου 2016
   για την τροποποίηση της εκτελεστικής απόφασης 2014/99/ΕΕ για την κατάρτιση του καταλόγου των περιφερειών που είναι επιλέξιμες για χρηματοδότηση από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο, καθώς και των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2014-2020
   
      
         [κοινοποιηθείσα υπό τον αριθμό C(2016) 6820]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (1), και ιδίως το άρθρο 90 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 90 παράγραφος 5 του κανονισμού (ΕΕ) αριθ. 1303/2013, το 2016 η Επιτροπή θα επανεξετάσει την επιλεξιμότητα των κρατών μελών για στήριξη από το Ταμείο Συνοχής βάσει των στοιχείων της Ένωσης για το ακαθάριστο εθνικό εισόδημα (ΑΕΕ) της περιόδου 2012-2014 για την ΕΕ-27.
            
         
               (2)
            
            
               Σύμφωνα με τα στοιχεία για το κατά κεφαλήν ΑΕΕ της περιόδου 2012-2014, το εν λόγω μέγεθος στην Κύπρο είναι χαμηλότερο από το 90 % του μέσου κατά κεφαλήν ΑΕΕ των κρατών μελών της ΕΕ-27. Κατά συνέπεια, η Κύπρος θα πρέπει να καταστεί για πρώτη φορά επιλέξιμη για στήριξη από το Ταμείο Συνοχής και, από την 1η Ιανουαρίου 2017, δεν θα πρέπει να λαμβάνει στήριξη από το Ταμείο Συνοχής σε μεταβατική και ειδική βάση.
            
         
               (3)
            
            
               Ως εκ τούτου, ο κατάλογος των κρατών μελών που είναι επιλέξιμα για χρηματοδότηση από το Ταμείο Συνοχής και ο κατάλογος των κρατών μελών που είναι επιλέξιμα για χρηματοδότηση από το Ταμείο Συνοχής σε μεταβατική και ειδική βάση θα πρέπει να τροποποιηθούν.
            
         
               (4)
            
            
               Συνεπώς, η εκτελεστική απόφαση 2014/99/ΕΕ της Επιτροπής (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εκτελεστική απόφαση 2014/99/ΕΕ τροποποιείται ως εξής:
   
               1)
            
            
               Το παράρτημα IV αντικαθίσταται από το κείμενο του παραρτήματος της παρούσας απόφασης.
            
         
               2)
            
            
               Το άρθρο 5 και το παράρτημα V απαλείφονται.
            
         Άρθρο 2
   Η παρούσα απόφαση εφαρμόζεται από την 1η Ιανουαρίου 2017.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Οκτωβρίου 2016.
      
         
            Για την Επιτροπή
         
         Corina CREȚU
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 320.
   
      (2)  Εκτελεστική απόφαση 2014/99/ΕΕ της Επιτροπής, της 18ης Φεβρουαρίου 2014, για την κατάρτιση του καταλόγου των περιφερειών που είναι επιλέξιμες για χρηματοδότηση από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο, καθώς και των κρατών μελών που είναι επιλέξιμα για χρηματοδότηση από το Ταμείο Συνοχής για την περίοδο 2014-2020 (ΕΕ L 50 της 20.2.2014, σ. 22).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ IV
            Κατάλογος κρατών μελών που, από την 1η Ιανουαρίου 2017, είναι επιλέξιμα για χρηματοδότηση από το Ταμείο Συνοχής σύμφωνα με το άρθρο 4:
            
                         
                     
                     
                        Βουλγαρία
                     
                  
                         
                     
                     
                        Τσεχική Δημοκρατία
                     
                  
                         
                     
                     
                        Κύπρος
                     
                  
                         
                     
                     
                        Εσθονία
                     
                  
                         
                     
                     
                        Ελλάδα
                     
                  
                         
                     
                     
                        Κροατία
                     
                  
                         
                     
                     
                        Λετονία
                     
                  
                         
                     
                     
                        Λιθουανία
                     
                  
                         
                     
                     
                        Ουγγαρία
                     
                  
                         
                     
                     
                        Μάλτα
                     
                  
                         
                     
                     
                        Πολωνία
                     
                  
                         
                     
                     
                        Πορτογαλία
                     
                  
                         
                     
                     
                        Ρουμανία
                     
                  
                         
                     
                     
                        Σλοβενία
                     
                  
                         
                     
                     
                        Σλοβακική Δημοκρατία»